4. klase

Tēma: Demokrātija

1. nodarbība - Piedalīšanās demokrātijas veidošanā

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kas ir demokrātija;
* kas ir kampaņa;
* kas ir petīcija;
* kādas ir katra cilvēka iespējas un morālā atbildība, piedaloties demokrātijas veidošanā;
* kādas institūcijas veicina demokrātiju.

***Skolēnam sāk veidoties morālais ieradums***

* iesaistīties sabiedrībai nozīmīgu jautājumu risināšanā.

**Atslēgvārdi:** demokrātija, kampaņas, protesti, darbs zvērināto tiesā, balsošana, petīcija.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Latvijas valsts, latviešu valoda, kultūra | Brīvība, atbildība, saskaņa |
| Tikumi | Godīgums, atbildība | Pašiniciatīva, pilsoniskums, līdzdalīgums |

**Mācību materiāli:**

* *PowerPoint* prezentācija.

**Atslēgas jautājumi:**

1. Kā pieaugušie var piedalīties demokrātijas veidošanā?
2. Kā skolēni var piedalīties demokrātijas veidošanā?
3. Kādi jautājumi ir būtiski tavā vietējā kopienā?
4. Ko tu vari darīt, risinot šos jautājumus?

Mācību aktivitātes

Ierosme. Piedalīšanās (ieteicamais laiks 10 min.)

**[2. slaids]** Demokrātija var pastāvēt tikai tad, ja tajā iesaistās iedzīvotāji. Kādos veidos cilvēki var piedalīties demokrātijas veidošanā? Pierakstiet idejas uz tāfeles! Kurās no šīm aktivitātēm var iesaistīties bērni un jaunieši? Jūs varat parādīt bērniem attēlus ar cilvēkiem, kas iesaistījušies dažādās aktivitātēs, piemēram, balsošanā, protestos, petīciju parakstīšanā, kampaņu veidošanā un vēstuļu rakstīšanā valdībai.

Kolēģu komentāri:

“Manuprāt, 4. klases skolēnam jāskaidro jēdzieni "demokrātija", "kampaņas", "petīcija" u.c. nodarbībā iekļautie jēdzieni.”

**[3. slaids]**, Ja vēlaties, varat izmantot kā piemēru Grētu Tūnbergu, kas 15 gadu vecumā sāka protestēt pie Zviedrijas parlamenta, ka ir nepieciešama tūlītēja darbība klimata maiņas apkarošanai <https://www.la.lv/greta-nav-gretina-pie-ratina>, un FMari Copeny, kas labāk pazīstama kā "Mazā jaunkundze Flints", kas ieguva nacionālo slavu un kļuva par sabiedrības balsi postošās ūdens krīzes laikā Flintā, Mičiganas štatā, kaut arī bija tikai 11 gadus veca. <https://www.goodmorningamerica.com/living/story/miss-flint-making-difference-community-years-water-crisis-62543899>

Jūs varat arī ieskatīties jauniešu parlamenta tīmekļa vietnēs <https://jauniesusaeima.lv/> ,

<https://www.europarl.europa.eu/news/lv/press-room/20200519IPR79427/eiropas-jaunatnes-dienas-2020-jauniesu-iespeja-ietekmet-es-politiku> ,

<https://jaunatne.gov.lv/iespejas-jauniesiem/>

<https://ec.europa.eu/latvia/news/eiropas-jaunatnes-ned%C4%93%C4%BCa-2019-%E2%80%9Cdemokr%C4%81tija-un-es%E2%80%9D_lv>

vai aplūkot iespējas bērniem piedalīties politiskajā dzīvē vietējā apkaimē.

1. aktivitāte. Morālā dilemma (ieteicamais laiks 10 min.)

**[4. slaids]** Iepazīsties ar situācijas aprakstu un pārrunā ar klasesbiedru pārī uzdotos jautājumus, izstāstiet savas idejas situācijas risināšanai klasesbiedriem.

* Kur ir saskatāma problēma?
* Kā Tu justos tādā situācijā?
* Kādi tikumi un  kā pretdarbojas šajā morālajā situācijā?
* Kāds, Tavuprāt, ir saprātīgs risinājums? Kā tu domā, vai šai situācijai ir vairāk nekā viens risinājums?

2. aktivitāte. Vēstuļu rakstīšana deputātiem (ieteicamais laiks 15 min.)

**[5. slaids]** Kuri jautājumi, kas skar vietējo kopienu, ir būtiski tev? Pierakstiet idejas uz tāfeles!

Grupās izpētiet vienu no šiem jautājumiem un izveidojiet vēstuli kādam no deputātiem! Jūs varat izmantot arī vietnes <https://titania.saeima.lv/Personal/Deputati/Saeima13_DepWeb_Public.nsf/deputies?OpenView&lang=LV&count=1000> un <https://satori.lv/article/baibas-rubesas-atklata-vestule-Saeimas-deput%C4%81tiem>

Kopīgā noslēguma saruna. Atgriezeniskā saite (ieteicamais laiks 5 min.)

Kā tu domā, kādus tikumus var praktizēt, iesaistoties demokrātijas veidošanā?